کوئٹہ: ڈائریکٹرجنرل فشریز میر سیف اللہ کھتیران پارینے کہ محکمہ فشریز غیر کانودی ٹرالر نا برخلاف ہر وخت تیار ءِ نن ہچ ءُ حالیت اسے ٹی غیر کانودی ٹرالر ءِ ہلیپنہ۔ غیر کانودی ٹرالنگ نا برخلاف جوان وڑاٹ آپریشن نا چر برجا ءِ۔ محکمہ فشریز نا پٹرولنگ ٹیم بلوچستان آن بیدس پسنی ٹی غیر کانودی ٹرالنگ اٹ اختہ اسہ ٹرالر اسے ہلک وخت اس کہ اوفتا برخلاف مقدمہ ءِ درج کرسا مچھی تے ضبط کریر۔ دا خیال آتا درشانی ءِ او (اے پی پی) تون ہیت وگپ کرسا کرے۔ ڈی جی فشریز میر سیف اللہ کھیتران پارینے کہ ڈیلی کاروائیک مننگ اٹی ءُ ہچ ءُ وڑ اسے ٹی موکل مفک کہ او غیر کانودی شکار کیر نن دے و نن غیر کانودی ٹرالنگ نا برخلاف آپریشن کننگ اٹی اُن۔
(خ ن) اے پی پی
